Rușii, acuzați că au executat 16 prizonieri ucraineni lângă Pokrovsk. „E cel mai grav caz de execuție în masă de prizonieri de război”
Militarii ruși sunt acuzați că au executat 16 prizonieri de război ucraineni în apropiere de Pokrovsk, localitate strategică din zona Donețk pe care forțele ruse încearcă să o cucerească. Pe rețelele sociale au apărut imagini legate de această presupusă execuție care, dacă se confirmă, ar reprezenta cel mai grav caz de execuție în masă de prizonieri pe frontul ucrainean, conform procurorului general al Ucrainei, citat de Kyiv Independent.